A BIZOTTSÁG HATÁROZATA
(2007. július 13.)
a Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról
(az értesítés a C(2007) 3327. számú dokumentummal történt)
(EGT-vonatkozású szöveg)
(2007/496/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (3) és különösen annak 63. cikke (3) bekezdésére,
mivel:
(1)
A Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről szóló, 2006. június 14-i 2006/415/EK bizottsági határozat (4) bizonyos alkalmazandó védekezési intézkedéseket határoz meg annak megakadályozása érdekében, hogy a madárinfluenza a Közösség még nem fertőzött területeire baromfi, valamint az abból származó termékek mozgása révén átterjedjen.
(2)
A H5N1 altípusú magas patogenitású madárinfluenza-járványnak a Cseh Köztársaságban történő kitörését követően a Bizottság 2007. június 21-én elfogadta a Cseh Köztársaságban a baromfiaknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról szóló, 2007. június 21-i 2007/434/EK határozatot (5).
(3)
Az ezt követő napokban a Bizottság elfogadta a Közösségben a baromfiaknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról szóló, 2007. június 29-i 2007/454/EK határozatot (6), amellyel jóváhagyta a Cseh Köztársaság „A” és „B” területét és ezek fenntartási időtartamát.
(4)
A H5N1 altípusú magas patogenitású madárinfluenza Németországban történő járványkitörését követően a Bizottság elfogadta a Németországban a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról szóló, 2007. július 9-i 2007/483/EK határozatott (7).
(5)
A Bizottság Németországgal együttműködve megvizsgálta ezen intézkedéseket és megállapítja, hogy a Németország illetékes hatóságai által létrehozott „A” és „B” területek határai megfelelő távolságra vannak a járványkitörés tényleges helyszínétől. Németország „A” és „B” területének kijelölését ezért a Bizottság elfogadja, és meghatározható ezek fenntartásának időtartama.
(6)
Szükség van a 2007/434/EK és a 2007/483/EK határozatban előírt ideiglenes védekezési intézkedések jóváhagyására. Emellett a magas patogenitású madárinfluenza-járványnak a Cseh Köztársaság területén baromfiban történő kitörését követő járványügyi helyzet megköveteli a korlátozás alá eső területeknek és az intézkedések időtartamának módosítását.
(7)
Emellett Magyarország és az Egyesült Királyság értesítette a Bizottságot, hogy 2007. március 12-vel a H5N1 altípusú magas patogenitású madárinfluenza-járványnak területükön történő kitörésével kapcsolatos valamennyi ellenőrző intézkedést megszüntette, és ezért a 4. cikk (2) bekezdésével összhangban az „A” és „B” területekkel kapcsolatban meghozott intézkedésekre többé nincs szükség.
(8)
A 2006/415/EK határozatot ezért a fentieknek megfelelően módosítani kell.
(9)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2006/415/EK határozat mellékletének helyébe e határozat mellékletének szövege lép.
2. cikk
E határozatnak a tagállamok a címzettjei.
Kelt Brüsszelben, 2007. július 13-án.